craciuncg/RoMedQA_v2 huggingface dataset:
Sinapsa:
1. în sinapsa chimică conducerea este bidirecțională
2. este o conexiune morfologică între un neuron și o altă celulă
3. este o conexiune funcțională între un neuron și o celulă efectoare în sistemul nervos periferic
4. poate fi chimică sau electrică
5. niciun răspuns corect
Răspuns corect: 34
Mușchiul scheletic:
1. fiecare fibră musculară este învelită de endomisium
2. are originea pe osul fix
3. porțiunea centrală, corpul, conține în structura sa doar țesut fibros
4. are întotdeauna origine multiplă
5. este învelit la exterior de o membrană conjunctivă numită perimisium
Răspuns corect: 12
Andrei a fost diagnosticat cu astm. În această situație:
1. volumul curent respirator nu suferă modificări
2. apare fenomenul de wheezing
3. factorii alergeni, precum polenul, pot declanșa spasmul mușchilor netezi din arborele bronșic
4. membranele mucoase nu sunt afectate
5. niciun răspuns corect
Răspuns corect: 23
Despre simțul echilibrului este adevărat că:
1. impulsurile nervoase sunt transmise la nivelul creierului prin intermediul nervului cranian IX
2. otoliții contribuie la formarea impulsului nervos responsabil de menținerea posturii
3. ampula conține celule ciliate cu rol în echilibrul dinamic
4. maculele se găsesc exclusiv în saculă
5. niciun răspuns corect
Răspuns corect: 23
Centrii de control din bulbul rahidian controlează:
1. frecvența cardiacă
2. presiunea sanguină
3. senzația de foame
4. echilibrul
5. niciun răspuns corect
Răspuns corect: 12
Următoarele afirmații legate de anatomia hipofizei sunt adevărate:
1. este localizată la baza encefalului, înapoia chiasmei optice, pe șaua turcească a osului sfenoid
2. între regiunea mediană a hipotalamusului și adenohipofiză există o legătură vasculară reprezentată de sistemul port-hipotalamo-hipofizar
3. lobul intermediar reprezintă 2% din masa hipofizei, iar anatomic face parte din neurohipofiză
4. lobul posterior este partea cea mai dezvoltată a glandei, constituind 75% din masa hipofizei
5. anatomic, hipofiza este legată de epitalamus prin tija pituitară
Răspuns corect: 12
Care din următoarele afirmații sunt adevărate:
1. arterele plantară internă și externă sunt ramuri ale arterei tibiale posterioare
2. vena cavă superioară străbate diafragma și se termină în atriul drept
3. trunchiul celiac asigură vascularizația arterială a splinei, stomacului, ficatului și a colonului transvers
4. vena femurală continuă vena iliacă externă și duce sângele venos la nivelul membrului inferior
5. vena portă se situează la stânga canalului coledoc
Răspuns corect: 15
La formarea plexului brahial contribuie:
1. nervul spinal cervical 5
2. nervul spinal toracic 3
3. nervul spinal cervical 3
4. nervul spinal toracic 1
5. niciun răspuns corect
Răspuns corect: 14
Referitor la hormonii sistemului reproducător masculin este adevărat că:
1. FSH stimulează maturarea tubilor seminiferi și producerea spermei
2. testosteronul inhibă producția de LH
3. secreția de testosteron este controlată prin LH-ul secretat de hipotalamus
4. lobul posterior al hipofizei eliberează hormonii FSH și LH
5. niciun răspuns corect
Răspuns corect: 12
Următoarele organite sunt comune tuturor celulelor:
1. corpii tigroizi și miofibrilele
2. ribozomii și aparatul Golgi
3. corpii Nisslși neurofibrilele
4. mitocondriile și lizozomii
5. niciun răspuns corect
Răspuns corect: 24
Selectați afirmațiile corecte privind proprietățile mușchilor:
1. extensibilitatea este de natură reflexă și dispare după denervare
2. contractilitatea are ca bază anatomică unitatea morfofuncțională a miofibrilei
3. tonusul muscular are ca substrat anatomic fibrele conjunctive din mușchi
4. excitabilitatea se datorează și conductanței ionice a membranei celulare
5. elasticitatea are ca bază anatomică fibrele elastice din structura perimisiumului
Răspuns corect: 245
Splina este:
1. localizată între mușchiul diafragmă și plămâni
2. organ abdominal
3. localizată între mușchiul diafragmă și colonul transvers
4. localizată inferior lojei gastrice
5. organ pelvian
Răspuns corect: 23
Următoarele afirmații referitoare la membrana celulară sunt adevărate:
1. se depolarizează în repaus, ca urmare a intrării Na+ în celulă prin canale voltaj-dependente
2. cea eritrocitară poate avea în structură macromolecule cu rol de antigene
3. în cazul nefrocitelor, ea acoperă, la polul apical, prelungiri permanente ale citoplasmei
4. componenta proteică din structura sa poate fi implicată în mecanisme de transport transmembranar
5. în cazul eritrocitelor, la nivelul microvililor de la polul apical, are asociate tripsina și chimotripsina, enzime ce nu sunt secretate în lumenul intestinal
Răspuns corect: 234
Prin efectele lor, hormonii tiroidieni pot produce creșterea:
1. debitului respirator
2. ratei metabolismului bazal
3. debitului cardiac
4. catabolismului proteic
5. niciun răspuns corect
Răspuns corect: 1234
Vilozitatea intestinală:
1. la nivelul submucoasei conține glande Brunner ce secretă mucus alcalin
2. prezintă capilare ce transportă produșii de digestie ai proteinelor, glucidelor și ai acizilor nucleici spre vena portă
3. asigură absorbția monozaharidelor sub formă de chilomicroni
4. este formată dintr-o prelungire a mucoasei, participând la creșterea suprafeței intestinale
5. conține chiliferul central, care transportă lipidele absorbite spre vena limfatică dreaptă
Răspuns corect: 24
Miocardul ventricular de lucru și mușchiul cvadriceps au în comun următoarele caracteristici:
1. dezvoltă tensiune între capetele fibrelor
2. au secusă cu durată de 0,3 s
3. au celule musculare striate
4. au sinapse electrice
5. niciun răspuns corect
Răspuns corect: 13
AAUCGGCAUUAG este o secvență de ARNm matur implicat în sinteza unei proteine. Următoarele afirmații sunt adevărate:
1. secvența de ARNm este atașată la ribozom cu ajutorul enzimei ARN polimeraza
2. ARNm a copiat catena dormantă pe principiul complementarității bazelor
3. catena de ADN transcrisă conține secvențele TTAGCCGTAATC
4. catena de ADN dormantă conține secvențele AATCGGCATTAG
5. niciun răspuns corect
Răspuns corect: 34
Referitor la mitoză este adevărat că:
1. în placa metafazică sunt aliniate 46 cromatide în 23 de cromozomi
2. cancerul poate să apară dacă se pierde controlul asupra mitozei
3. în anafază cromozomii sunt trași spre polii opuși ai celulei și iau formă inelară
4. asterul reprezintă microtubulii radiari ce înconjoară centriolii
5. niciun răspuns corect
Răspuns corect: 24
Contracția diafragmei:
1. determină scurtarea cutiei toracice
2. trage în jos fața bazală a plămânilor
3. determină alungirea cutiei toracice
4. este principala cale de expansionare a plămânilor în respirația de repaus
5. niciun răspuns corect
Răspuns corect: 234
Selectați afirmațiile corecte referitoare la vena portă:
1. transportă la ficat sânge încărcat cu substanțe nutritive rezultate în urma absorbției intestinale
2. aparține circulației mici
3. aparține circuitului enterohepatic
4. transportă la ficat sânge încărcat cu oxigen
5. se formează prin unirea venelor mezenterică superioară, mezenterică inferioară și splenică
Răspuns corect: 135
Care dintre următoarele structuri conțin țesut elastic în structura lor?
1. pavilionul urechii
2. mușchiul striat
3. venele
4. epiglota
5. niciun răspuns corect
Răspuns corect: 1234
Rinichiul intervine în:
1. gluconeogeneză
2. reabsorbția glucozei
3. formarea eritropoietinei
4. echilibrul acido-bazic
5. niciun răspuns corect
Răspuns corect: 1234
Despre sistemele tampon este adevărat că:
1. în cazul adăugării unui acid puternic, reacția se va solda cu formarea unui produs rezultat prin transferul unui electron de pe atomul de Na pe atomul de Cl
2. împiedică modificările substanțiale ale pH-ului, exprimat prin Ig al concentrației ionilor de hidroxil
3. CO2-ul acumulat activează un centru nervos situat în etajul supramedular
4. acestea conțin un acid slab și sarea acestuia
5. niciun răspuns corect
Răspuns corect: 14
Arcul reflex:
1. are în componență doar receptori
2. are în componență doar neuroni
3. reprezintă baza anatomică a actului reflex
4. are în componență receptori, neuroni și efectori
5. are ca bază anatomică actul reflex
Răspuns corect: 34
Despre ochi sunt adevărate următoarele:
1. conține două compartimente pline cu fluide
2. prezintă cristalinul care absoarbe lumina, având rol în acomodare
3. prezintă retina, unde se găsește foveea centrală
4. prezintă pupila care are un orificiu numit iris
5. prezintă medii refractare, cum ar fi corneea
Răspuns corect: 135
Referitor la luetă sunt corecte afirmațiile:
1. prezintă receptori care, fiind stimulați, inițiază o serie de contracții faringiene automate
2. prezintă un epiteliu pluristratificat pavimentos nekeratinizat, caracteristic mucoaselor
3. se găsește lateral de cele două amigdale palatine cu rol de organe limfoide periferice
4. este o formațiune a palatului moale, care se contractă în timpul inspirației
5. niciun răspuns corect
Răspuns corect: 12
Care sunt hormonii care influențează metabolismul carbohidraților (glucidic)?
1. glucocorticoizii
2. vasopresina
3. parathormonul
4. tiroxina
5. niciun răspuns corect
Răspuns corect: 14
Din foița embrionară mijlocie se dezvoltă:
1. epidermul pielii și structurile anexe
2. un strat al pielii ce este alcătuit printre altele și din țesut areolar
3. un epiteliu ce acoperă un țesut conjunctiv ce conține cantități mici de mușchi neted
4. unul dintre țesuturile conjunctive ale organismului
5. niciun răspuns corect
Răspuns corect: 24
Despre rezistența periferică este adevărat:
1. se opune curgerii sângelui prin vase
2. crește în vasele înguste și lungi
3. are valoare maximă în aortă
4. este invers proporțională cu vâscozitatea sângelui
5. niciun răspuns corect
Răspuns corect: 12
Inervația fusului neuromuscular este realizată de către:
1. axonii neuronilor gamma din coarnele anterioare ale măduvei spinării
2. terminațiile nervoase anulospirale și „în floare”, dendrite ale neuronilor din ganglionii spinali
3. axonii neuronilor din ganglionii spinali
4. axonii tuturor neuronilor motori din coarnele anterioare ale măduvei spinării
5. axonii motoneuronilor alfa din coarnele anterioare ale măduvei spinării
Răspuns corect: 12
Referitor la clasificarea oaselor este adevărat că:
1. oasele tarsului sunt oase neregulate
2. coastele, sternul și oasele pelvisului sunt oase plate
3. vertebrele sunt oase neregulate
4. carpienele sunt oase lungi
5. niciun răspuns corect
Răspuns corect: 23
Referitor la lamina propria este adevărat că:
1. sprijină epiteliul
2. este un țesut conjunctiv dens de tip ordonat
3. este o componentă a membranei seroase
4. este un strat conjunctiv bogat în vase de sânge
5. niciun răspuns corect
Răspuns corect: 14
Care dintre următoarele afirmații caracterizează metabolismul glucidic:
1. acetil-coenzima A este implicată în glicoliza anaerobă
2. gluconeogeneza este stimulată de glucocorticoizi și glucagon
3. este influențat de tiamină și vitamina PP
4. galactoza și fructoza absorbite sunt transformate integral în glucoză la nivel hepatic
5. niciun răspuns corect
Răspuns corect: 23
Ventilația pulmonară presupune:
1. variații ciclice ale volumului aparatului toraco-pulmonar
2. ridicarea grilajului costal în expir
3. contracția unor mușchi inspiratori - mușchii drepți abdominali
4. circulația alternativă a aerului, definită ca mișcare inspiratorie și expiratorie
5. relaxarea diafragmei, în timpul expirației liniștite
Răspuns corect: 145
Hormonul somatotrop (STH):
1. stimulează creșterea mușchilor și a viscerelor
2. determină creșterea în lungime a oaselor lungi
3. inhibă hormonii tiroidieni și gonadici
4. stimulează condrogeneza la nivelul cartilajelor de creștere metafizare
5. stimulează contracția musculaturii netede a uterului
Răspuns corect: 124
Osteoclastele:
1. sunt celule formatoare de os
2. secretă substanțe care dizolvă osul
3. furnizează organismului minerale necesare contracției și metabolismului celular
4. sunt celule imature
5. niciun răspuns corect
Răspuns corect: 23
Fosfolipidele:
1. capetele lor polarizate intră în contact cu apa din exteriorul și interiorul celulei
2. fac parte din compoziția chilomicronilor
3. conțin alcooli cu lanțuri lungi
4. au rol în dizolvarea hormonilor proteici
5. niciun răspuns corect
Răspuns corect: 12
Care dintre afirmațiile privind funcțiile sângelui sunt adevărate?
1. prin volumul său (volemia) contribuie la menținerea presiunii arteriale
2. asigură reacția de apărare specifică celulară și umorală
3. realizează transportul gazelor respiratorii, O2 și CO2, prin intermediul proteinelor plasmatice
4. prin fibrinogenul plasmatic participă la faza vasculo-plachetară a hemostazei
5. prin eritrocite participă la menținerea echilibrului acido-bazic
Răspuns corect: 125
În termoreglarea organismului intervin:
1. pielea
2. sângele
3. sistemul simpatoadrenal
4. hipotalamusul
5. niciun răspuns corect
Răspuns corect: 1234
Sumația:
1. se poate produce prin stimulări repetate ale fibrelor musculare
2. are o intensitate mai mare decât secusele individuale
3. reprezintă starea în care impulsurile nervoase ajung la mușchi după ce ionii de calciu au fost recuperați de reticulul sarcoplasmatic
4. poate culmina prin starea de tonus muscular
5. niciun răspuns corect
Răspuns corect: 12
Următoarele asocieri sunt adevărate referitoare la macrofage:
1. celulele din peretele sinusoidelor - ficat
2. mastocit alveolar - plămâni
3. histiocit - țesut conjunctiv
4. microglie - țesut nervos
5. niciun răspuns corect
Răspuns corect: 34
Care dintre următoarele valori corespund formulei leucocitare:
1. monocite 3-9%
2. limfocite 25-33%
3. plachete (trombocite) 150.000-300.000/mm3
4. eozinofile 1-3%
5. niciun răspuns corect
Răspuns corect: 124
Țesutul epitelial secretor:
1. este și de tip mixt folicular (testicul)
2. este și de tip exocrin (pluristratificat)
3. este și de tip mixt (ovar)
4. este și de tip endocrin în cordoane (adenohipofiza)
5. este și de tip exocrin compus (tubulo-acinos)
Răspuns corect: 345
Adrenalina:
1. acționează asupra mușchilor circulari din structura irisului
2. dilată vasele sanguine musculare și contractă vasele sanguine viscerale
3. dilată bronhiile și contractă sfincterele digestive
4. este o catecolamină secretată de medulosuprarenală, în proporție de 20%
5. dilată bronhiile și contractă splina
Răspuns corect: 235
Referitor la membranele seroase este adevărat că:
1. peritoneul acoperă fața posterioară a organelor retroperitoneale
2. foița viscerală a pericardului se continuă cu foița viscerală a pleurei
3. pleura viscerală și cea parietală se continuă una cu cealaltă
4. peritoneul acoperă fața anterioară a rinichilor
5. niciun răspuns corect
Răspuns corect: 34
Mușchii pelvisului au următoarele caracteristici, cu excepția:
1. mușchii ischiococcigian și pubococcigian formează mușchiul ridicător anal
2. contribuie la formarea planșeului pelvian
3. au rol de susținere
4. ridicătorul anal are formă de evantai
5. niciun răspuns corect
Răspuns corect: 14
Referitor la ficat este adevărat că:
1. venele hepatice se unesc și apoi se varsă în vena cavă superioară
2. sângele venos care părăsește ficatul se varsă în vena portă hepatică
3. nutrienții ajung la ficat prin sistemul port hepatic
4. oxigenul și substanțele nutritive sunt furnizate prin artera hepatică
5. niciun răspuns corect
Răspuns corect: 34
În timpul diastolei atriale au loc următoarele:
1. închiderea valvelor semilunare aortice și pulmonare
2. diastola generală a inimii
3. deschiderea valvelor atrioventriculare
4. creșterea presiunii în aortă
5. niciun răspuns corect
Răspuns corect: 1234
Ficatul intervine în:
1. stocarea unor vitamine și minerale
2. activarea vitaminei D, care apoi inhibă absorbția intestinală de calciu
3. transformarea glicogenului, dar și a anumitor aminoacizi, în glucoză
4. sinteza majorității proteinelor plasmatice, ca de exemplu albuminele, trombina și fibrinogenul
5. dezaminarea aminoacizilor, dar și alterarea structurii chimice a anumitor hormoni steroizi
Răspuns corect: 135
Care dintre afirmațiile privind joncțiunea neuro-musculară sunt false?
1. prezintă o zonă postsinaptică cu receptori pentru mediatorul chimic
2. are o componentă postsinaptică reprezentată de butonul terminal al unui neuron motor
3. asigură transmiterea bidirecțională a impulsului nervos
4. conține în zona presinaptică vezicule sinaptice, mitocondrii și miofibrile
5. sub acțiunea mediatorului chimic are loc depolarizarea membranei postsinaptice
Răspuns corect: 234
Sunt adevărate, cu excepția:
1. atât celulele cu conuri, cât și celulele cu bastonașe detectează mișcarea mediului înconjurător
2. discul optic reprezintă locul de origine al nervului cranian I
3. în nictalopie cantitatea de rodopsină nu este afectată
4. doar celulele cu conuri deosebesc culorile, funcționând în lumină puternică
5. niciun răspuns corect
Răspuns corect: 23
În timp ce cumpăra flori pentru soția sa, George suferă o criză de astm bronșic:
1. în reacție este implicat un transmițător care reglează ritmul circadian
2. nivelul plasmatic al IgE este normal
3. are loc constricția bronhiolelor cu îngreunarea respirației
4. medicamentele inhibitoare ale histaminei nu sunt utile în astm
5. niciun răspuns corect
Răspuns corect: 13
Formarea și creșterea oaselor poate fi influențată de:
1. vitamine
2. tiroxină
3. cortizol
4. activitatea exocrină a ovarului
5. niciun răspuns corect
Răspuns corect: 123
Pentru realizarea contracției unui mușchi striat scheletic:
1. stimulul nervos produce un influx de ioni de sodiu care la rândul său produce o creștere a eliberării ionilor de calciu în sarcoplasmă
2. este nevoie de eliberarea noradrenalinei în fanta sinaptică a joncțiunii neuromusculare
3. ionii de calciu se leagă de troponină și nu vor permite legarea capetelor fibrelor de miozină la cele de actină
4. expunerea locurilor de legare specifice de pe actină conduce la formarea de punți între filamentele de actină și miozină
5. niciun răspuns corect
Răspuns corect: 14
Despre țesutul muscular neted este corect să afirmăm:
1. realizează mișcări propulsive în colon
2. intră în alcătuirea sfincterului extern al vezicii urinare
3. contracția mușchilor circulari ai irisului determină bombarea cristalinului
4. formează miometrul
5. niciun răspuns corect
Răspuns corect: 14
Următoarele afirmații despre difuziunea gazelor la nivel pulmonar sunt adevărate:
1. crește odată cu creșterea grosimii membranei respiratorii
2. în mod normal, marginea de siguranță durează 0,75 secunde
3. presiunea parțială a O2 în aerul alveolar este 100 mmHg
4. CO2 difuzează de 20 ori mai repede decât O2
5. niciun răspuns corect
Răspuns corect: 34
Alegeți afirmațiile adevărate:
1. pronație - aducerea palmei în poziție anatomică
2. abducție - îndepărtarea de linia mediană a unei părți a corpului
3. eversie - rotirea tălpii spre interior
4. protracție - împingerea spre înainte a unei părți a corpului
5. niciun răspuns corect
Răspuns corect: 24
Următoarele afirmații referitoare la organitele celulare comune sunt corecte:
1. lizozomii - corpusculi sferici ce conțin enzime hidrolitice
2. reticulul endoplasmatic neted este o rețea de citomembrane cu rol important în metabolismul glicogenului
3. mitocondriile - sistem membranar glicoproteic ce constituie sediul fosforilării oxidative
4. reticulul endoplasmatic neted - sistem circulator intracitoplasmatic
5. reticulul endoplasmatic rugos prezintă pe suprafața sa externă ribozomi
Răspuns corect: 1245
Următoarele afirmații referitoare la sistemul osos sunt adevărate:
1. creșterea exagerată a oaselor feței poate fi determinată de excesul de STH apărut după pubertate
2. dezvoltarea scheletului la băieți este stimulată de unii hormoni secretați de corticosuprarenală
3. în modelul cartilaginos al unui os lung centrele de osificare apar mai întâi în epifize
4. unirea diafizelor cu epifizele oaselor lungi este inhibată de hormonii estrogeni
5. fixarea calciului în oase este stimulată de calcitonină, în timp ce extractele de timus inhibă mineralizarea osoasă
Răspuns corect: 12
Glandele care pot influența apărarea specifică a organismului sunt:
1. timusul
2. gonadele
3. paratiroidele
4. corticosuprarenalele
5. niciun răspuns corect
Răspuns corect: 14
Care dintre următoarele afirmații despre hemostaza primară sunt adevărate:
1. determină transformarea fibrinogenului solubil în fibrină insolubilă
2. necesită și participarea factorilor plachetari, plasmatici și tisulari
3. presupune intervenția trombocitelor
4. realizează oprirea sângerării în 2-4 minute
5. include aderarea eritrocitelor la peretele vascular lezat
Răspuns corect: 34
Bursa lui Fabricius:
1. unul dintre corespondenții la om conține celule Kupffer
2. este o structură anatomică prezentă la om în viața embrionară
3. celulele maturate la acest nivel necesită timozină
4. echivalentul la om reprezintă locul de maturare a celulelor, a căror activitate este influențată de limfocitele T4
5. niciun răspuns corect
Răspuns corect: 14
Aorta:
1. este căptușită de un epiteliu simplu pavimentos care se continuă cu endocardul
2. are o tunică medie care conține o țesătură laxă de fibre de colagen
3. transportă sângele la o presiune scăzută din ventriculul stâng la arteriole
4. are o porțiune inițială așezată între vena cavă superioară și trunchiul pulmonar
5. niciun răspuns corect
Răspuns corect: 14
În formarea urinii primare sunt implicate:
1. capilarele glomerulare
2. presiunea din capilarele glomerulare
3. pompele metabolice
4. capsula Bowman
5. niciun răspuns corect
Răspuns corect: 124
Filtrarea glomerulară:
1. se realizează în tubul contort proximal
2. filtrarea este datorată și faptului că arteriola aferentă are un diametru mai mare decât arteriola eferentă
3. la bărbați, rata filtrării glomerulare este mai mare decât la femei
4. se filtrează aproximativ 7,5 litri de sânge pe oră
5. niciun răspuns corect
Răspuns corect: 23
Despre placentă sunt adevărate afirmațiile:
1. este singura glandă care secretă hormoni sexuali feminini
2. secretă estrogeni
3. este o glandă endocrină temporară
4. secretă un hormon care favorizează păstrarea sarcinii
5. niciun răspuns corect
Răspuns corect: 234
Următoarele enunțuri sunt adevărate:
1. în structura corticosuprarenalei sunt prezente zonele glomerulară, fasciculată și reticulată
2. celulele „C” prezente la nivelul tiroidei secretă calcitonină
3. în structura lobulului timic sunt prezente celule reticulare și timocite
4. medulosuprarenala secretă epinefrină în proporție de 20% și norepinefrină în proporție de 80%
5. epifiza secretă vasotocină cu acțiune antigonadotropă și este poziționată între tuberculii cvadrigemeni inferiori
Răspuns corect: 123
Un neuron în repaus:
1. are suprafața externă a membranei celulare încărcată electric pozitiv
2. are în citoplasmă mai mulți ioni fosfat decât în afara lui
3. are o citoplasmă electropozitivă
4. are suprafața externă a membranei celulare încărcată electric negativ
5. niciun răspuns corect
Răspuns corect: 12
Mucoasa:
1. la nivelul duodenului, conține glandele lui Brunner
2. la nivelul traheei, are rol în filtrarea aerului și în simțul olfactiv
3. în unele organe, conține receptori termici
4. în unele organe, are și funcție de absorbție
5. niciun răspuns corect
Răspuns corect: 34
Selectați afirmațiile corecte referitoare la artera aortă:
1. ramurile ei terminale se împart fiecare, la nivelul articulației sacroiliace, în două ramuri: internă, pentru irigarea pelvisului, și externă, pentru irigarea membrului inferior
2. transportă 20 mL de oxigen/dL sânge din care, la nivelul țesuturilor, în repaus, se vor elibera 12 L
3. prin arterele coronare, ramuri ale arcului aortic, asigură irigarea pompei sistemului circulator
4. la nivelul ei, sângele curge cu o viteză de 0,5 mm/sec și sub presiune de 120/80 mm Hg
5. datorită elasticității, amortizează unda de șoc sistolică, transformând ejecția sacadată a sângelui în curgere continuă
Răspuns corect: 15